ฉีดยาคุมแบบ3เดือน ฉีดได้2เดือนแล้วไม่มีอะไรผิดปกติ แต่พอมาออกกำลังกาย กลับมีเลือด เปนสีแดงเข้มจนเกือบเปนสีดำไหลออกมาเล็กน้อย อยากทราบว่าเปนเพราะอะไรคะ
สวัสดีค่ะ การใช้ยาคุมแบบฉีดทุก 3 เดือนนั้นเป็นการคุมกำเนิดที่มีประสิทธิภาพสูงมาก โอกาสตั้งครรภ์ขณะใช้ยามีน้อยกว่า 1%แต่เป็นชนิดของยาคุมกำเนิดที่มีผลข้างเคียงต่างๆได้เช่น เลือดออกผิดปกติทางช่องคลอดแบบกระปริดกระปรอย ประจำเดือนมาไม่สม่ำเสมอหรือไม่มาตรงรอบ เป็นต้นดังนั้นอาการที่กล่าวมา อาจจะเป็นผลข้างเคียงจากยา ซึ่งควรเป็นแค่กระปริดกระปรอย ออกเล็กน้อย ไม่ปวดท้อง หายได้เองภายใน 1-3 วันหากมีอาการเป็นต่อเนื่องเรื้อรัง เลือดออกเยอะเป็นลิ่มเลือด ควรไปพบแพทย์เพื่อตรวจเพิ่มเติมหาสาเหตุอื่นๆที่อาจเป็นไปได้เช่นการติดเชื้อหรือมีเนื้องอกของอวัยวะสืบพันธุ์เพศหญิงร่วมด้วยต่อไป เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง